**ԱՐՁԱՆԱԳՐՈՒԹՅՈՒՆ**

**ՀՀ ԿՈՏԱՅՔԻ ՄԱՐԶԻ ՀՐԱԶԴԱՆ ՔԱՂԱՔԻ ՄԻԿՐՈՇՐՋԱՆ ԹԱՂԱՄԱՍ, Զ. ԱՆԴՐԱՆԻԿԻ ՊՈՂՈՏԱ 103/2 ՀԱՍՑԵՈՒՄ ՆԱԽԱՏԵՍՎՈՂ ԲԱԶՄԱՖՈՒՆԿՑԻՈՆԱԼ ՀԱՍԱՐԱԿԱԿԱՆ ՇԵՆՔԻ ԿԱՌՈՒՑՄԱՆ ՎԵՐԱԲԵՐՅԱԼ ՀԱՆՐԱՅԻՆ ՔՆՆԱՐԿՈՒՄ/1-ԻՆ ՓՈՒԼ/**

ՀՀ Կոտայքի մարզ, ք. Հրազդան 28.08.2025թ.

2025թ. օգոստոսի 28-ին ժամը 12:00-ին ՀՀ Կոտայքի մարզի Հրազդանի համայնքապետարանում (հասցե՝ ՀՀ Կոտայքի մարզ, ք. Հրազդան, Սահմանադրության հրապարակ, շենք 1) տեղի ունեցավ Հրազդան քաղաքի Միկրոշրջան թաղամաս, Զ. Անդրանիկի պողոտա 103/2 հասցեում նախատեսվող բազմաֆունկցիոնալ հասարակական շենքի կառուցման վերաբերյալ հանրային քննարկում՝ 1-ին փուլ:

Քննարկմանը մասնակցում էին`

* Նախաձեռնող կողմ՝ «Արտ կոմպլեքս» ՍՊԸ
* Նախագծող՝ «ԷՅՋ ԱՅ ՍԻ ԴԻԶԱՅՆ» ՍՊԸ
* Համայնքապետարանի ներկայացուցիչներ
* Բնակիչներ

Ներկայացվեց քննարկման նպատակն ու խոսքը փոխանցվեց նախաձեռնող կողմին:

«ԷՅՋ ԱՅ ՍԻ ԴԻԶԱՅՆ» ՍՊԸ ներկայացուցիչ Հայկ Հովհաննիսյանը ներկայացրեց նախատեսվող հասարակական շենքի էսքիզային նախագիծը: Համաձայն որի՝ նախատեսվում է կառուցել 6 հարկանի շենք, որի նկուղային հարկը կծառայի որպես ավտոկայանատեղի, 1-3-րդ հարկերը կօգտագործվեն որպես գրասենյակային և սպասարկման տարածքներ, իսկ 4-6-րդ հարկերն առանձին մուտքով՝ բնակելի հատված: Նախատեսվում է տարածքի բարեկարգման և կանաչապատման աշխատանքներ:

Հարցեր եղան բնակարանների մակերեսների, դրանց ձեռքբերման պայմանների վերաբերյալ, որոնց ի պատասխան՝ նախագծողները ներկայացրին՝ բնակարանների մակերեսը նախատեսվում է նվազագույնը 50քմ-ից, 2-4 սենյակներով: Բնակարանների ձեռքբերումը հնարավոր է եկամտահարկի հետվերադարձի պայմանով:

Հարց եղավ, թե քանի տարի կտևի շինարարական աշխատանքները, որին ի պատասխան՝ նշվեց, առավելագույնը 2 տարի:

Ներկաների շրջանում առարկություններ չեղան գործունեության վերաբերյալ, համաձայն որի՝ Հրազդանի համայնքապետարանը տալիս է իր նախնական համաձայնությունը նախպատեսվող գործունեությանը:

**ԱՐՁԱՆԱԳՐՈՂ՝ ՎԱՆՈՒՀԻ ԲԱՐԵՂԱՄՅԱՆ**